PROJEKTS

**Informatīvais ziņojums**

**“Par nekustamā īpašuma atsavināšanu Rīgas pilsētas teritorijā valsts aizsardzības vajadzībām”**

Aizsardzības ministrija (turpmāk – AM) ir sagatavojusi izskatīšanai Ministru kabineta sēdē informatīvo ziņojumu “Par nekustamā īpašuma atsavināšanu Rīgas pilsētas teritorijā valsts aizsardzības vajadzībām” (turpmāk – ziņojums).

Ziņojuma mērķis ir saņemt Ministru kabineta konceptuālu atbalstu nekustamā īpašuma atsavināšanai Sabiedrības vajadzībām nepieciešamā nekustamā īpašuma atsavināšanas likumā noteiktajā kārtībā, lai nodrošinātu militārā objekta – bāzes Ezermalas ielā, Rīgā – paplašināšanu un attīstību un Latvijas Nacionālās aizsardzības akadēmijas (turpmāk – Aizsardzības akadēmija) darbību.

Ziņojums izstrādāts, ievērojot ar Ministru kabineta 2003. gada 29. aprīļa rīkojumu Nr. 236 (prot. Nr. 23 60. §) apstiprināto Aizsardzības ministrijas nolikumu, kura 4.4.1 punkts nosaka Aizsardzības ministrijas funkcijas plānot Nacionālo bruņoto spēku (turpmāk – NBS) vidēja termiņa un ilgtermiņa spēju, tajā skaitā infrastruktūras attīstību.

**Situācijas raksturojums**

Saskaņā ar AM un NBS izstrādāto militārās bāzes Ezermalas ielā, Rīgā attīstības plānu valsts īpašumā AM valdījumā nepieciešams pārņemt Rīgas pašvaldības sabiedrībai ar ierobežotu atbildību “Rīgas satiksme” piederošu nekustamo īpašumu (kadastra numurs 0100 085 2040), kas robežojas ar tagadējo Ezermalas ielas bāzes teritoriju. Minētais nekustamais īpašums AM nepieciešams saistībā ar bāzē dislocēto NBS vienību plānoto attīstību un Latvijas Nacionālās aizsardzības akadēmijas darbības nodrošināšanu, lai paplašinātu Ezermalas ielas bāzes drošības zonu.

Rīgas pašvaldības sabiedrības ar ierobežotu atbildību “Rīgas satiksme” tiesības uz nekustamo īpašumu (kadastra Nr. 0100 085 2040) nostiprinātas Rīgas pilsētas zemesgrāmatas nodalījumā Nr. 100000091931, pamatojoties uz Rīgas domes 2008. gada 13. maija lēmumu Nr. 3696 par minētā nekustamā īpašuma ieguldīšanu sabiedrības ar ierobežotu atbildību “Transporta infrastruktūras attīstība” pamatkapitālā un Rīgas domes 2009. gada 17. februāra lēmumu Nr. 4735 par sabiedrības ar ierobežotu atbildību “Transporta infrastruktūras attīstība” un Rīgas pašvaldības sabiedrības ar ierobežotu atbildību “Rīgas satiksme” reorganizācijas uzsākšanu.

Saskaņā ar Nekustamā īpašuma valsts kadastra informācijas sistēmas datiem nekustamajam īpašumam ar kadastra apzīmējumu 0100 085 2040 noteikti šādi apgrūtinājumi:

* valsts akciju sabiedrības “Latvenergo” filiālei “Rīgas elektrotīkli” piederoši kabeļu tīkli (55 m2)
* zemes vienības daļa atrodas ielas sarkanajās līnijās (3 m2).

Informējam, ka AM ir sagatavojusi Ministru kabineta rīkojuma projektu “Par Rīgas pilsētas pašvaldības nekustamo īpašumu pārņemšanu valsts īpašumā” (VSS-681)[[1]](#footnote-1), paredzot Rīgas pilsētas pašvaldībai piederoša nekustamā īpašuma Ezermalas ielā, Rīgā (kadastra numurs 0100 085 2118) nodošanu valsts īpašumā AM valdījumā Latvijas Nacionālās aizsardzības akadēmijas darbības nodrošināšanai un drošības zonas paplašināšanai. Nekustamais īpašums ar kadastra numuru 0100 085 2118 robežojas ar tagadējo Ezermalas ielas bāzes teritoriju un Rīgas pašvaldības sabiedrībai ar ierobežotu atbildību “Rīgas satiksme” piederošo nekustamo īpašumu ar kadastra numuru 0100 085 2040.

**Priekšlikumi turpmākajai rīcībai**

Aizsardzības ministrija lūdz atbalstīt Rīgas pilsētas pašvaldības sabiedrībai ar ierobežotu atbildību “Rīgas satiksme” piederoša nekustamā īpašuma Ezermalas ielā, Rīgā (kadastra numurs 0100 085 2040) atsavināšanu valsts aizsardzības vajadzībām.

Nekustamais īpašums ar kadastra numuru 0100 085 2040 Aizsardzības ministrijai nepieciešams, lai nodrošinātu Latvijas Nacionālās aizsardzības akadēmijas darbību un Ezermalas ielas bāzē dislocēto NBS vienību plānoto attīstību, kā arī lai paplašinātu Ezermalas ielas bāzes drošības zonu.

Pēc Ministru kabineta konceptuālā lēmuma pieņemšanas Aizsardzības ministrija uzsāks nekustamā īpašuma atsavināšanas procedūru Sabiedrības vajadzībām nepieciešamā nekustamā īpašuma atsavināšanas likumā noteiktajā kārtībā.

Plānotās darbības Aizsardzības ministrija veiks tai piešķirtā ikgadējā budžeta ietvaros.

Aizsardzības ministrs R. Bergmanis

Valsts sekretārs J. Garisons

L. Riekstiņa, 67335154

Liene.Riekstina@mod.gov.lv

1. Valsts sekretāru sanāksmes 2018. gada 5. jūlija protokols Nr. 26, 2. § [↑](#footnote-ref-1)